BENDROSIOS CIVILINĖS ATSAKOMYBĖS DRAUDIMO, VADOVŲ IR VADOVAUJANČIŲ ASMENŲ ATSAKOMYBĖS, DĖL DARBO SANTYKIŲ, VIEŠŲJŲ PIRKIMŲ, PROFESINĖS CIVILINĖS ATSAKOMYBĖS DRAUDIMO PASLAUGŲ
VIEŠOJO PIRKIMO - PARDAVIMO SUTARTIS  Nr. 

2025 m.       d.
Klaipėda
[bookmark: _Hlk126922244]Viešoji įstaiga Klaipėdos universiteto ligoninė, adresas: Liepojos g. 41, LT-92288, Klaipėda, įstaigos kodas 306207585, atstovaujama VšĮ Klaipėdos universiteto ligoninės direktorės valdymui ir ekonomikai Jūratės Grubliauskienės, veikiančios pagal VšĮ Klaipėdos universiteto ligoninės generalinio direktoriaus Audriaus Šimaičio 2024 m. rugsėjo 25 d. įsakymą Nr. 2-1006, (toliau – Draudėjas), 
ir
______________, juridinio asmens kodas __________________ , adresas __________________,  atstovaujama  _________________, veikiančio pagal __ ______________ (toliau – Draudikas),
toliau kartu šioje  viešojo pirkimo–pardavimo sutartyje vadinami „Šalimis“, o kiekvienas atskirai – „Šalimi“, sudarė šią draudimo paslaugų viešojo pirkimo–pardavimo sutartį, toliau vadinamą „Sutartimi“, ir susitarė dėl žemiau išvardytų sąlygų. 

1. Sutarties objektas
1.1. Draudikas  apdraudžia Draudėjo civilinę atsakomybę (toliau – Draudimo paslaugos) pagal Sutarties 1 priede „Draudimo paslaugų techninė specifikacija“ (toliau – Techninė specifikacija) nustatytus reikalavimus, o Draudėjas – įsipareigoja priimti suteiktas draudimo paslaugas ir apmokėti už jas Sutartyje nustatyta tvarka.
1.2. Draudimo paslaugos turi būti teikiamos visą Sutarties galiojimo laiką. 
1.3. Vykdant sutartį pasitelkiami šie subtiekėjai [įvardyti] šioms Sutarties objekto dalims [nurodyti] [pildoma, jei subtiekėjai pasitelkiami, jei ne, punktai 1.4  ir 1.5 netaikomi].
1.4. Pirkimo sutarties vykdymo metu, kai subtiekėjai netinkamai vykdo įsipareigojimus Draudikui, taip pat tuo atveju, kai subtiekėjai nepajėgūs vykdyti įsipareigojimų Draudikui dėl iškeltos bankroto bylos, pradėtos likvidavimo procedūros ar kitų aplinkybių kurios gali turėti neigiamos įtakos Draudiko įsipareigojimams Sutartyje, Draudikas gali pakeisti subtiekėjus. Apie tai jis turi informuoti Draudėją, nurodydamas subtiekėjų pakeitimo priežastis. Gavęs tokį pranešimą, Draudėjas ir Draudikas įformina susitarimą dėl subtiekėjų pakeitimo protokolu, pasirašomu trijų pirkimo sutarties šalių. Šie dokumentai yra neatskiriama pirkimo Sutarties dalis. Naujai pasitelktas subtiekėjas privalo atitikti pirkimo dokumentuose nustatytus minimalius kvalifikacijos reikalavimus bei neturėti pašalinimo pagrindų.
1.5. Pasirašius Sutartį, išduodamas draudimo liudijimas visiems draudimo objektams, nurodytiems Sutarties 1 priede. 

2.  Šalių įsipareigojimai
2.1. 	Draudikas įsipareigoja:
2.1.1. Apdrausti Draudėjo civilinę atsakomybę pagal techninėje specifikacijoje nustatytus reikalavimus ir terminus;
2.1.2. Draudimo paslaugas teikti savo rizika bei sąskaita kaip įmanoma rūpestingai ir kokybiškai, vadovaudamasis Lietuvos Respublikos norminių teisės aktų reikalavimais;
2.1.3. nedelsdamas raštu informuoti Draudėją apie bet kurias aplinkybes, kurios trukdo ar gali sutrukdyti ar kitaip turėti įtakos Draudikui tiekti Draudimo paslaugas. 
2.1.4. per 5 (penkias) darbo dienas, nuo Draudėjo raštu pateikto prašymo gavimo dienos, pateikti išsamią Draudimo paslaugų teikimo ataskaitą nurodant, kokios Draudimo paslaugos buvo suteiktos, išskiriant konkrečias Draudimo paslaugų kainos sudėtines dalis bei pateikiant papildomą su Draudimo paslaugų teikimu susijusią informaciją;
2.1.5. gavęs pranešimą apie draudžiamąjį įvykį, ne vėliau kaip per 5 (penkias) darbo Draudėjo įgaliotam (paskirtam) darbuotojui pateikia informaciją:
2.1.5.1.  kokia informacija bei kokie dokumentai yra reikalingi sprendimui dėl įvykio pripažinimo draudžiamuoju priimti;
2.1.5.2.  kokius įvykio administravimo veiksmus ketina atlikti, siekdamas išsiaiškinti nurodyto įvykio aplinkybes; 
2.1.5.3. kokie įvykio administravimo veiksmai yra atliekami ir atlikti, ir kitą informaciją, reikšmingą nustatant draudžiamojo įvykio faktą, aplinkybes ir pasekmes bei draudimo išmokos dydį, 
2.1.5.4. kokias dar aplinkybes, faktus ketinama ištirti ir per kokį terminą;
2.1.5.5. dėl kokių priežasčių nepriėmė sprendimo dėl draudimo išmokos ir jos neišmokėjo;
2.1.6. dėl objektyvių priežasčių, nesant galimybės Draudėjui pateikti 2.1.5 punkte nurodytos informacijos per 5 (penkias) darbo dienas, raštu informuoti Draudėją kada ši informacija bus pateikta.
2.1.7. užtikrinti iš Draudėjo Sutarties vykdymo metu gautos ir su Sutarties vykdymu susijusios informacijos konfidencialumą bei Draudėjo asmens duomenų, Draudėjo darbuotojų ir/ar kitų fizinių ir/ar juridinių asmenų duomenų, gautų vykdant šioje Sutartyje numatytus įsipareigojimus, tinkamą tvarkymą ir apsaugą pagal teisės aktų reikalavimus; 
2.1.8. gavęs motyvuotą Draudėjo atsisakymą priimti Draudimo paslaugas, per Draudėjo nurodytą protingą terminą neatlygintinai pašalinti trūkumus arba atlyginti nuostolius, susijusius su netinkamu Sutarties vykdymu; 
2.1.9. teikti draudimo informaciją pagal gautus Draudėjo paklausimus;
2.1.10. Vertindamas draudžiamąjį įvykį per kuo trumpesnį terminą pats fiksuoja pranešime apie draudžiamąjį įvykį nurodytas aplinkybes ir įrodymus;
2.1.11. užtikrina, kad Sutarties sudarymo momentu ir visą jos galiojimo laikotarpį Draudiko darbuotojai, įskaitant subrangovus, jei tai yra taikoma, turėtų reikiamą kvalifikaciją ir patirtį, reikalingas teikti Draudimo paslaugas;
2.1.12. nenaudoti Draudėjo Paslaugų ženklų ar pavadinimo jokioje reklamoje, leidiniuose ar kitur be išankstinio raštiško Draudėjo sutikimo;
2.1.13. Draudėjui raštu paprašius, grąžinti visus jo pateiktus (iš jo gautus), Sutartyje numatytoms Draudimo paslaugoms vykdyti reikalingus dokumentus ar jų kopijas;
2.1.14. Draudikas turi teisę gauti užmokestį už Draudimo paslaugas su sąlyga, kad jis tinkamai ir nustatytais terminais vykdo šią Sutartį; 
2.1.15. Neatskleisti jokios informacijos apie Sutartyje numatytų paslaugų vykdymą ar informacijos kuri gali būti susijusi ar siejama su Draudėju tretiesiems asmenims, kuri šia Sutartimi pripažįstama konfidenciali, išskyrus LR įstatymuose nustatyta tvarka.
2.1.16. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose. 
2.2. Draudėjo teisės ir pareigos:
2.2.1. pateikti dokumentus reikalingus draudžiamajam įvykiui ištirti ir  suteikti kitą būtiną informaciją apie aplinkybes, galinčias turėti įtakos draudžiamojo įvykio vertinimui,  ar draudimo Sutartyje nurodytiems įsipareigojimams įvykdyti;
2.2.2. gauti iš Draudiko visą išsamią informaciją, susijusia su šioje Sutartyje numatytų Paslaugų teikimu;
2.2.3. saugoti iš Draudiko gautas komercines paslaptis ir nenaudoti jų kitaip nei numatyta šioje Sutartyje; 
2.2.4. Draudėjas įsipareigoja mokėti už tinkamai suteiktas Paslaugas pagal šios Sutarties sąlygas;
2.2.5. Draudėjas turi visas šios Sutarties bei Lietuvos Respublikoje galiojančių teisės aktų numatytas teises.

3. Sutarties kaina ir mokėjimo sąlygos 
3.1. Draudimo sąlygos ir metinė draudimo įmoka, kuri yra fiksuota visą sutarties vykdymo laikotarpį yra _____Eur.
3.2. Į Draudimo paslaugų kainą turi būti įskaičiuota Paslaugų kaina, visos išlaidos ir mokesčiai. 
3.3. Draudimo įmokos mokamos kas ketvirtį. Draudikas mokėjimo pranešimus pateikia Draudėjui ne anksčiau, kaip prieš 7 darbo dienas iki draudimo poliso įsigaliojimo dienos;
3.4. Draudimo paslaugos kaina Sutarties galiojimo laikotarpiu nekeičiama, išskyrus atvejus, kai teisės aktais yra pakeičiamas Sutartyje nurodytoms paslaugoms taikomas pridėtinės vertės mokestis, jeigu taikomas (toliau – PVM). Pasikeitus Pridėtinės vertės mokesčiui, šioje sutartyje nurodytos prekių kainos gali būti perskaičiuojamos tokiu pat santykiu, kokiu pasikeičia PVM. Pasikeitus PVM mokesčiui kaina bus perskaičiuojama nuo įstatymo dėl PVM mokesčio pakeitimo įsigaliojimo dienos. Kainų perskaičiavimas įforminamas raštišku šalių susitarimu. Dėl kitų mokesčių pasikeitimo, rinkos kainų pasikeitimo, kainų lygio pasikeitimo, kaina neperskaičiuojama. 
3.5. Mokėjimai atliekami eurais tokia tvarka:
3.5.1. Draudėjas apmoka Draudikui už Draudimo paslaugas pagal gautą sąskaitą faktūrą eurais, bankiniu pavedimu per 30 (trisdešimt) dienų nuo mokėjimo pranešimo gavimo dienos. PVM sąskaitoje-faktūroje Draudikas įsipareigoja nurodyti vykdomos sutarties numerį ir datą. Suteikus Paslaugas, kartu pateikiama PVM sąskaitos faktūros, ar sąskaitos faktūros, ar mokėjimo pranešimo kopija, šios kopijos gali būti teikiamos ir elektroniniu paštu už sutarties vykdymą atsakingam darbuotojui. Draudėjas elektronines sąskaitas faktūras priima ir apdoroja naudodamasis informacinės sistemos „SABIS“ priemonėmis, išskyrus VPĮ ir PĮ nustatytus išimtinius atvejus.
3.5.2. Draudėjas už Paslaugas Draudikui atsiskaito mokėjimo pavedimu į Draudiko Sutarties rekvizituose nurodytą banko sąskaitą.
3.5.3. Apmokėjimas laikomas įvykdytu, kai pinigai patenka į Draudiko šioje sutartyje nurodytą sąskaitą.

4. Šalių atsakomybė
4.1. Jeigu Draudikas vėluoja suteikti Draudimo paslaugas per Sutartyje nustatytus terminus, Draudėjas raštu informuoja Draudiką apie vėlavimą ir be oficialaus įspėjimo ir nesumažindamas kitų savo teisių gynimo priemonių, numatytų Sutartyje, turi teisę skaičiuoti 0,04 proc. dydžio delspinigius nuo sutarties kainos už kiekvieną pavėluotą darbo dieną. Delspinigius Draudėjas turi teisę išskaičiuoti iš Draudikui mokėtinų sumų.
4.2. Draudėjui per šioje Sutartyje nustatytą terminą nesumokėjus už tinkamai suteiktas ir priimtas paslaugas, Draudikas, pateikęs raštišką įspėjimą Draudėjui ir nesumažindamas kitų savo teisių gynimo priemonių, numatytų šioje Sutartyje, gali pareikalauti mokėti 0,04 procento dydžio delspinigius nuo vėluojamos sumokėti sumos už kiekvieną termino praleidimo dieną.
4.3. Jei Draudikas Sutarties galiojimo metu atsisako Draudėjui teikti Paslaugas pagal Sutartyje nustatytas sąlygas ir dėl šios priežasties Draudėjas priverstas nutraukti šią Sutartį, tai Draudikas moka Draudėjui 5 (penkių) %  Sutarties vertės dydžio baudą ir apmoka Draudėjo nuostolius patirtus dėl Sutarties nutraukimo. Baudą ir nuostolius Draudėjas turi teisę išskaičiuoti iš Draudikui mokėtinų sumų.
4.4. Draudikui netinkamai vykdant ar nevykdant Sutartyje numatytų paslaugų, Draudėjas turi teisę stabdyti Sutartį tol kol Draudikas pradės tinkamai vykdyti savo įsipareigojimus. Dėl Sutarties Stabdymo patirtas Draudėjo papildomas išlaidas ir/ar nuostolius, atlygina Draudikas arba jie išskaičiuojami iš Draudikui mokėtinų sumų.
4.5. Draudikas atsako už nuostolius, Draudėjo patirtus dėl savo klaidų ar veiksmų nesiėmimo pagal Sutartį. Nustačius suteiktų Paslaugų defektus ar trūkumus, Draudikas turi pareigą ištaisyti tokius defektus ir trūkumus per Draudėjo nustatytą protingą terminą bei atlyginti Draudėjui dėl to patirtus nuostolius.

5. Sutarties nutraukimas
5.1. Draudėjas turi teisę vienašališkai nutraukti šią Sutartį prieš terminą šiais atvejais:
5.1.1. kai Draudikas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;
5.1.2. kai keičiasi Draudiko organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui;
5.1.3. kai Draudikas įsiteisėjusiu kompetentingos institucijos ar teismo sprendimu yra pripažintas kaltu dėl profesinio pažeidimo;
5.1.4. kai Draudikas įsiteisėjusiu teismo sprendimu pripažintas kaltu dėl sukčiavimo, korupcijos, pinigų plovimo, dalyvavimo nusikalstamoje organizacijoje;
5.1.5. kai Draudikas nesilaiko Sutarties numatytų Paslaugų teikimo terminų;
5.1.6. kai Draudikas nevykdo kitų savo sutartinių įsipareigojimų ir tai yra esminis Sutarties pažeidimas;
5.1.7. dėl kitokio pobūdžio Draudiko veiksmų ar neveiksnumo, trukdančių  vykdyti Sutartį.
5.2. Draudikas turi teisę vienašališkai nutraukti šią Sutartį prieš terminą šiais atvejais:
5.2.1. kai Draudėjas nevykdo ar netinkamai vykdo savo sutartinius įsipareigojimus ir toks nevykdymas ar netinkamas vykdymas yra esminis Sutarties sąlygų pažeidimas – dėl atitinkamos Sutarties dalies, kurią pažeidžia Draudėjas;
5.2.2. kai Draudėjas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;
5.3. Draudikas, ketindamas vienašališkai nutraukti Sutartį, prieš 60 (šešiasdešimt) dienų raštu praneša Draudėjui apie savo ketinimus.
5.4. Draudikui nevykdant ar netinkamai vykdant įsipareigojimus, Draudėjas, atsižvelgiant į Sutartyje nurodytų Paslaugų svarbą, nustato protingą terminą, ne mažesnį kaip 3 (trijų) dienų terminą, pranešime nurodytiems trūkumams ištaisyti. Jei Draudikas per pranešime nurodytą terminą nepašalina Sutarties pažeidimų, Sutartį Draudėjas turi teisę  nutraukti nuo suteikto papildomo termino pasibaigimo dienos.
5.5. Nutraukus sutartį dėl Draudiko kaltės, esant ir Lietuvos Respublikos Viešojo pirkimo įstatymo 91 straipsnyje numatytiems pagrindams, Draudėjas turi teisę informaciją apie Draudiką kaip apie pirkimo sutarties neįvykdžiusį ar netinkamai ją įvykdžiusį Draudiką, ne vėliau kaip per 10 dienų paskelbti Centrinėje viešųjų pirkimų informacinėje sistemoje.
5.6. Sutarties sustabdymas ir/ar nutraukimas neatleidžia nei vienos iš Šalių nuo pareigos atlyginti nuostolius kitai Šaliai, atsiradusius dėl Sutarties sustabdymo ir/ar nutraukimo, bei netesybas.

6. Nenugalimos jėgos (force majeure)
6.1. Nei viena Šalis nebus laikoma sulaužiusi savo įsipareigojimus pagal Sutartį, jei tų įsipareigojimų nevykdymas yra sąlygotas bet kokios nenugalimos jėgos (force majeure) aplinkybių, kurios kyla po abiejų Šalių Sutarties pasirašymo dienos.
6.2. Nenugalimos jėgos (force majeure) aplinkybių taikymas yra apibrėžtas Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose 1996 m. liepos 15 d. Lietuvos Respublikos Vyriausybės nutarimu Nr. 840.
6.3. Šalis, prašanti ją atleisti nuo atsakomybės, privalo pranešti kitai Šaliai rastu apie nenugalimos jėgos aplinkybes nedelsdama, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes-taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

7. Kitos sąlygos
7.1. Sutartis įsigalioja nuo 2025 m. gegužės 1 d. ir galioja 12 mėnesių. 
7.2. Draudikas neturi teisės savo teisių ir įsipareigojimų numatytų sutartyje perduoti tretiesiems asmenims be Draudėjo raštiško sutikimo.
7.3. Bet kokie Draudėjo ir Draudiko santykiai reguliuojami pasirašyta tarpusavio Sutartimi ir Lietuvos Respublikos teisės aktais. Bet kokie ginčai tarp Draudėjo ir Draudiko sprendžiami teisės aktuose nustatyta tvarka. Jei Draudiko profesinėje veikloje naudojamų dokumentų nuostatos nesutampa su Sutarties nuostatomis, tokiu atveju taikomos Sutarties nuostatos. 
7.4. Esant prieštaravimų tarp šios Sutarties ir Draudiko pasitvirtintų taisyklių, pirmenybė teikiama šios Sutarties nuostatoms.
7.5. Kiekviena iš Šalių pareiškia ir garantuoja kitai Šaliai, kad:
7.5.1. Šalis yra tinkamai įsteigta ir teisėtai veikia pagal Lietuvos Respublikos įstatymus;
7.5.2. Šalis atliko visus teisinius veiksmus, būtinus, kad Sutartis būtų tinkamai sudaryta ir galiotų, ir turi visus teisės aktais numatytus leidimus, licencijas, darbuotojus, įskaitant finansinius pajėgumus, reikalingus Sutartimi prisiimtų įsipareigojimų įvykdymui;
7.5.3. sudarydama Sutartį, Šalis neviršija savo kompetencijos ir nepažeidžia ją saistančių įstatymų, kitų privalomų teisės aktų, taisyklių, statutų, teismo sprendimų, įstatų, nuostatų, potvarkių, įsipareigojimų ir susitarimų;
7.5.4. Šalys nedelsiant pateiks vienas kitai bet kokią informaciją, kuri turi ar gali turėti įtakos vykdant sutartyje numatytus įsipareigojimus.
7.5.5. ši Sutartis yra Šaliai galiojantis, teisinis ir ją saistantis Įsipareigojimas, kurio vykdymo galima pareikalauti pagal Sutarties sąlygas.
7.5.6. Šalys sutinka laikyti informacijos, kurią Sutarties Šalys gauna viena iš kitos vykdydamos Sutartį, be išankstinio kitos Šalies rašytinio sutikimo neviešinti ir neatskleisti trečiosioms šalims, išskyrus atvejus, kai to reikalaujama Lietuvos Respublikos įstatymų nustatyta tvarka. Šio įsipareigojimo pažeidimu nebus laikomas viešas informacijos apie vieną iš Šalių atskleidimas, jei ta Šalis pažeidžia Sutarties sąlygas.
7.5.7. imtis visų priemonių, kad nekiltų ar nesitęstų situacija, galinti pakenkti nešališkam ir objektyviam Sutarties vykdymui, kad nebūtų sudaromos sąlygos galimiems interesų konflikto šaltiniams – bendriems ekonominiams ar profesiniams interesams, giminystės ar draugystės ryšiams ar kitoms sąsajoms ir bendriems interesams. Apie bet kokį interesų konfliktą, kilusį vykdant Sutartį, turi būti nedelsiant raštu pranešta kitai Šaliai;
7.6. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos pirkimo sąlygose. Tais atvejais, kai Sutarties sąlygų keitimo būtinybės nebuvo įmanoma numatyti rengiant pirkimo sąlygas ir (ar) Sutarties sudarymo metu, Sutarties Šalys gali keisti tik neesmines Sutarties sąlygas.
7.7. Kitos Sutarties sąlygos sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Lietuvos Respublikos Viešųjų pirkimų įstatymo 17 straipsnyje nustatyti principai ir tikslai.
7.8. Visi dėl šios Sutarties sąlygų vykdymo kilę ginčai sprendžiami abipusių derybų būdu, o Šalims nesusitarus, ginčai sprendžiami Lietuvos Respublikos įstatymų ir kitų teisės aktų nustatyta tvarka, pagal Draudėjo buveinės registracijos vietą.
7.9. Šalių tarpusavio santykius, neaptartus šioje Sutartyje, reguliuoja Lietuvos Respublikos Civilinio Kodekso normos.
7.10. Draudėjo atstovas, atsakingas už sutarties ir jos pakeitimų paskelbimą - viešųjų pirkimų skyriaus vyriausiasis specialistas– Žilvinas Balsevičius, tel. (8 46) 491194, el. p. zilvinas.balsevicius@kulig.lt. 
7.11. Draudėjo atstovas, atsakingas už sutarties vykdymą –  
7.12. Draudiko atstovas, atsakingas už Sutarties vykdymą – _______________. 
7.13. Ši Sutartis sudaryta ir pasirašyta dviem vienodą juridinę galią turinčiais egzemplioriais, po vieną Draudėjui ir Draudikui.  
7.14. Šiuo Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė aukščiau nurodyta data.
7.15. Visi Sutarties priedai, draudimo liudijimai yra neatsiejamos jos dalys.
7.16. Sutarties  priedai:
7.16.1. Draudimo paslaugų techninė specifikacija 
7.16.2. Draudiko pasiūlymas.
 
8. Šalių juridiniai adresai ir banko rekvizitai

	VšĮ Klaipėdos universiteto ligoninė
Liepojos g. 41, LT-92288, Klaipėda
Tel. 8 46 396502, 
el. paštas:  kulig@kulig.lt  
Juridinio asmens kodas 306207585
PVM  mokėtojo  kodas  LT100015574818
A/s LT587180500000141030 
AB „Šiaulių bankas“ 

Direktorė valdymui ir ekonomikai 
dr. Jūratė Grubliauskienė
	Draudikas
____________
Įmonės kodas: __________
El. paštas: ______________ 
______________




